Laukuvos tvenkinys
55°36′57″ š. pl. 22°13′57″ r. ilg.﻿ / ﻿55.61583°š. pl. 22.23250°r. ilg.﻿ / 55.61583; 22.23250 Laukuvos tvenkinys - tvenkinys Lietuvoje, Šilalės rajone, Laukuvos miestelio pietinėje dalyje. Sudarytas užtvenkus bevardį upelį (Lokystos intakas, Jūros upės baseinas) 3 km nuo jo žiočių. Tvenkinio ilgis iš rytų į vakarus - 0,5 km, plotis - iki 0,14 km. Altitudė 150,3 m. Rytinis krantas aukštokas, pietinis krantas apaugęs medžiais. Pietinėje pakrantėje yra miestelio žydų pirmosios senosios kapinės. Rytine pakrante eina kelias  162  Laukuva–Šilalė . Tvenkinys įrengtas pagal 1976 m. parengtą miestelio generalinį planą.